Infoboks FC København - Piast Gliwice Europa League Kvalifikation (24/09) YouBet 1,49 4,05 5,55 bet365 1,53 3,80 7,00

FC København og Rasmus Falk har forlænget samarbejdet frem til sommeren 2022, meddeler klubben tirsdag aften.

Rasmus Falk har etableret sig som fast mand i FC København, siden han i sommeren 2016 blev hentet i OB, og parterne har nu lavet en ny aftale.

FCK og Falk er således bundet til hinanden frem til sommeren 2022, meddeler klubben tirsdag.

- Rasmus har fra dag et vist sit værd i FCK, hvor han også har bevist, at han kan spille med på internationalt niveau, siger manager Ståle Solbakken til fck.dk og fortsætter:

- Han var uheldig med en langvarig skade, da han for alvor peakede omkring Ajax-kampen, men han har bygget sig op igen. Han har nogle unikke evner i dansk fodbold i forhold til sit spil i små rum, som giver vores spil nogle andre dimensioner.

- Han dækker flere pladser for os, og selv om han er en teknisk og offensivt stærk spiller, så er han også uhyre arbejdsom defensivt og en god bolderobrer. Vi er rigtigt glade for, at vi er blevet enige med ham om en ny aftale, som sikrer både ham og os noget kontinuitet.

Falk har spillet 108 kampe for FCK.



Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)